Awdl i Ifor Hael
gan Dafydd ap Gwilym

Da y rhed ar waered, arw oror, - olwyn,
neu wylan ar ryd fôr; 
deuwell y rhed, buddged bôr, 
Diwydd wyf, dy wawd Ifor. 

Da fydd plethiad mad y môr - a'i hirwlych
i herwlong raff angor; 
gwell y plethaf, ddewraf ddôr, 
gwawd y tafawd yt, Ifor. 

Cyfyd yt hawdd fyd, fadiain bôr, - gennyf, 
ac annwyl hawddamor; 
cad drachyfarf, ddurarf ddôr, 
cedyrn ofn, cadarn Ifor. 

Ni thyf caen llen maen llanw môr - rhyferthwy, 
rhwyf Arthur neu Ector, 
mygr ateb, ddihaereb ddôr, 
mal y tyf mawl yt, Ifor. 

Nŵr bryd byd wryd bedeiror - giwdawd, 
a Naf o logawd nef oleugor, 
neirthiad fo Efô ar fôr - a llawrlen, 
nen y ffurfafen, i ffyrf Ifor. 

Newidiwr, trwsiwr trysor - a moliant, 
normant glud goddiant, glod egwyddor; 
naddiad arf aergad ar faergor - Einglgawdd, 
nawdd, mµr a rwyfawdd, Mair ar Ifor. 

Nawd braisg Ercwlff waisg wisg borffor - lathrsiamp
a Nudd oreugamp neddair agor. 
neud berth a chyngerth wrth angor - deifrblas, 
nid bas rhygafas rhywiog Ifor. 

Ni byddai lle bai bell hepgor - arnaw, 
ni bwyf fi hebddaw, barawdlaw bôr. 
ni bydd anrhegydd un rhagor - nac uwch, 
ni bu ogyfuwch neb ag Ifor. 

Hardd eisyllydd rhydd rhodd ddidor - meddlyn
helmwyn Lywelyn, wawl gychwior. 
heddiw nid ydyw didwyll iôr - gwyndal
hafal, hawl ddyfal, hylwydd Ifor. 

Hawdd ddydd ym y rhydd gyngor - ddangos, 
hawdd nos hedd agos hoyw eiddigor. 
hawdd ymwrdd ym mwrdd, hawddamor - beunydd, 
hawdd fyd bryn brawdffydd ufudd Ifor. 

Hawdd mawl mal uchdawl Echdor - yn nherfysg, 
hawdd ffysg Deifr unddysg, â 'r dew fronddor. 
hwyliais a chefais â chyfor - durfyng
hail diogyfyng haeldeg Ifor. 

Heirdd digeirdd, i feirdd fawrddor - dariangrwydr, 
hoyw frynarwr brwydr Hafren oror. 
hir oesog fu Noe, haer aesor - facwy, 
hwy, huawdl ofwy, fo hoedl Ifor. 
 
Dafydd ap Gwilym
Cerddi Caeth
Awdlau